Diari Oficial de la Generalitat Valenciana


Sumari del DOGV 3722, del 03-04-2000 (2000/2367)

ORDRE de 8 de març de 2000, de la Conselleria de Justícia i Administracions Públiques, per la qual es crea el fitxer informatitzat Coordcom Data Base de dades del sistema d'atenció de telefonades i gestió d'urgències Coordcom.
----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/03/08/(1)/dof/vci/html**

### Dades del document

Número de DOGV
:   3722

Data del DOGV
:   03-04-2000

Secció del DOGV
:   I. DISPOSICIONS GENERALS

Número del document
:   2000/2367


Data del document
:   08-03-2000

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * base de dades
    * dades personals
    * administració regional
    * legislació

ORDRE de 8 de març de 2000, de la Conselleria de Justícia i Administracions Públiques, per la qual es crea el fitxer informatitzat Coordcom Data Base de dades del sistema d'atenció de telefonades i gestió d'urgències Coordcom. [2000/M2367]
  
La Llei Orgànica 15/1999, de 13 de desembre, de Protecció de Dades de Caràcter Personal, estableix en l'article 2 que aquesta serà d'aplicació a les dades de caràcter personal registrades en suport físic, que siguen susceptibles de tractament, i a tota modalitat d'ús posterior pels sectors públic i privat.
  
Així mateix, la citada llei orgànica, disposa l'article 20, que la creació, modificació o supressió dels fitxers automatitzats de les administracions públiques només podrà fer-se per mitjà de disposició general publicada en el Boletín Oficial del Estado o diari oficial corresponent. En aquest sentit, i mitjançant l'Ordre de 20 de juliol de 1994, de la Conselleria d'Administració Pública, es van regular els fitxers de tractament automatitzat de dades de caràcter personal, existents fins aqueixa data en la Generalitat Valenciana.
  
Per la seua banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats, en l'àmbit de l'administració de la Generalitat Valenciana, determina en l'article 12 el procediment d'inscripció de fitxers, i estableix que serà la conselleria competent en la matèria, la que aprove la disposició general de creació del fitxer automatitzat.
  
Per tot això, a tenor d'allò que s'ha establit en l'article 35 e) de la Llei 5/1983, de 30 de desembre, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià,
  
ORDENE
  
Article 1
  
La present ordre té per objecte la creació i regulació del fitxer informatitzat que es relaciona en l'annex, de conformitat amb allò que s'ha establit en l'article 20 de la Llei Orgànica 15/1999, de 13 de desembre.
  
Article 2
  
Els responsables del fitxer informatitzat de referència, adoptaran les mesures que calguen per assegurar que les dades automatitzades de caràcter personal que hi ha s'usen per a les finalitats per a les quals van ser recollides, que són les que es concreten en la present ordre.
  
Article 3
  
Els afectats del fitxer informatitzat mencionat poden exercir el seu dret d'accés, rectificació i cancel·lació de dades, quan procedisca, davant de l'òrgan que es concreta en aquesta ordre.
  
Disposició final
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 8 de març de 2000
  
El conseller de Justícia i Administracions Públiques,
  
SERAFÍN CASTELLANO GÓMEZ
  
ANNEX
  
Coordcom Data: base de dades del sistema d'atenció
  
de telefonades i gestió d'urgències Coordcom.
  
a) Finalitat i ús del fitxer:
  
- Registre informàtic dels incidents atesos pel telèfon d'emergències 112.
  
- Estadístiques i de control de la gestió.
  
b) Persones o col·lectius sobre els quals es pretén obtindre dades de caràcter personal:
  
- Usuaris del telèfon d'emergències 112.
  
- Persones afectades per situacions d'urgència o emergència.
  
c) Procediment de recollida de dades:
  
- Sol·licitud de les dades a la persona que efectua la telefonada.
  
- El número de telèfon i l'adreça de la persona que efectua la telefonada s'obtenen a partir de la base de dades ANI/ALI i són validats per qui telefona.
  
d) Estructura bàsica del fitxer automatitzat i descripció de les dades de caràcter personal que s'hi inclouen:
  
- Nom, cognoms, adreça i número de telèfon de la persona que efectua la telefonada.
  
- Nom, cognoms i adreça de l'afectat.
  
- Dades relatives a la salut de l'afectat quan l'incident és sanitari.
  
e) Cessions previstes:
  
- No hi ha cessions previstes.
  
f) Òrgan responsable del fitxer:
  
- Direcció General d'Interior.
  
g) Servei o centre directiu davant del qual es poden exercir els drets d'accés, rectificació i cancel·lació:


Còpia Permalink ELI